חברת AOC מכריזה על סדרת מסכי מחשב חדשה לגיימרים - ג'ירפה
ראשי » גיימינג » חברת AOC מכריזה על סדרת מסכי מחשב חדשה לגיימרים
חברת AOC מכריזה על סדרת מסכי מחשב חדשה לגיימרים
סער יוז 18/09/2019 גיימינג
חברת AOC מכריזה על סדרת מסכי המחשב החדשה G2 לגיימרים. סדרת המסכים תכלול ארבעה דגמים: שני מסכי 27 אינץ’ (68.8 ס”מ) בשתי גרסאות בשם 27G2U ו-27G2U5, ושני מסכי 23.8 אינץ’ (60.4 ס”מ) קטנים יותר בשם 24G2U ו-24G2U5.
מסך 27G2U בגודל 27 אינץ’ ומסך 24G2U בגודל 23.8 אינץ’ מגיעים עם פאנל IPS ועם כיסוי של 120% ו-126% מסולם הצבעים sRGB בהתאמה, המבטיח שכפול צבעים טבעי ותמונה מרהיבה. הודות לקצב הרענון הגבוה העומד על 144Hz וזמן תגובה מרשים של 1ms, יבטיחו מסכים אלה חוויית משחק חלקה ומענה על צרכיו של כל גיימר, גם במשחקי יריות, MOBA ועוד.
גיימרים של משחקים איטיים יותר כמו אסטרטגיה והרפתקאות, שלא זקוקים לקצב רענון גבוה במיוחד, יתכן ויעדיפו את ה-27G2U5 וה- 24G2U5 עם 75Hz. שני המסכים מציגים שיפור משמעותי לעומת קצב של 60Hz ומציגים חוויה חלקה יותר. מסכים אלה מגיעים גם כן עם פאנל IPS מציעים זווית רחבה של 178°(H)/178°(V) וסט עשיר ומציאותי של צבעים, כמו גם זמן תגובה של 1ms לתגובתיות גבוהה ותמיכת FreeSync למשחק נטול “קריעות” ו- “גמגומים”. כל הדגמים מגיעים עם בהירות של 250 cd/m², בכך מהווים תצוגה נוחה לשימוש במגוון מצבי אור.
סדרת ה- G2 משלבת מספר מאפיינים ייחודיים לגיימינג. low input lag מבטיח פידבק ויזואלי למשתמש של הפעולות אותן הוא מבצע, ללא עיכוב מורגש. התאמת AOC Game Color מאפשרת העצמה או הקטנה של רווייה שתאפשר להם לראות טוב יותר את היריב במשחק ולהשיג מולו יתרון. מאפיין ה-Dial Point מאפשר הצבת כוונת במרכז המסך המסייעת לכוון במדויק לנקודה הרצויה. טכנולוגיית FlickerFree ומצב Low Blue Light מסייעים ליכולת ההסתגלות במשחקים ארוכים מהרגיל. לסיום, תכנת גיימינג חדשה, אשר עוזרת בהתאמה אישית של כל המאפיינים הללו גם כן כלולה בחבילה.
דגמי 27G2U (במחיר 269 אירו) ו-24G2U (במחיר 209 אירו) יהיו זמינים באירופה החל מחודש ספטמבר, בעוד דגמי 27G2U5 (במחיר 219 אירו) ו-24G2U5 (במחיר 179 אירו) יהיו זמינים באירופה החל מחודש אוקטובר ומיד לאחר מכן גם בישראל.
תגיות AOC G2 גיימינג מסך מחשב